Κοινή θέση (ΕΚ) αριθ. 20/2000

που καθορίστηκε από το Συμβούλιο στις 20 Μαρτίου 2000

για την έκδοση της οδηγίας 2000/.../ΕΚ του Ευρωπαϊκού Κοινοβουλίου και του Συμβουλίου που τροποποιεί τις οδηγίες του Συμβουλίου 89/48/ΕΟΚ και 92/51/ΕΟΚ σχετικά με ένα γενικό σύστημα αναγνώρισης των επαγγελματικών προσόντων, καθώς και τις οδηγίες του Συμβουλίου 77/452/ΕΟΚ, 77/453/ΕΟΚ, 78/686/ΕΟΚ, 78/687/ΕΟΚ, 78/1026/ΕΟΚ, 78/1027/ΕΟΚ, 80/154/ΕΟΚ, 80/155/ΕΟΚ, 85/384/ΕΟΚ, 85/432/ΕΟΚ, 85/433/ΕΟΚ και 93/16/ΕΟΚ που αφορούν το επάγγελμα του νοσηλευτού υπεύθυνου για γενικές φροντίδες, του οδοντιάτρου, του κτηνιάτρου, της μαίας, του αρχιτέκτονα, του φαρμακοποιού και του ιατρού

(Κείμενο που παρουσιάζει ενδιαφέρον για τον ΕΟΧ)

(2000/C 119/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 40, το άρθρο 47 παράγραφος 1 και παράγραφος 2 πρώτη και τρίτη περίοδος και το άρθρο 55,

την πρόταση της Επιτροπής(1),

τη γνώμη της Οικονομικής και Κοινωνικής Επιτροπής(2),

Αποφασίζοντας με τη διαδικασία του άρθρου 251 της συνθήκης(3),

Εκτιμώντας τα ακόλουθα:

(1) Στις 16 Φεβρουαρίου 1996 η Επιτροπή υπέβαλε στο Ευρωπαϊκό Κοινοβούλιο και το Συμβούλιο την έκθεσή της σχετικά με την πορεία εφαρμογής του γενικού συστήματος αναγνώρισης των διπλωμάτων τριτοβάθμιας εκπαίδευσης, την οποία συνέταξε σύμφωνα με το άρθρο 13 της οδηγίας 89/48/ΕΟΚ του Συμβουλίου, της 21ης Δεκεμβρίου 1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών(4). Στην έκθεση αυτή η Επιτροπή ανέλαβε τη δέσμευση να εξετάσει το ενδεχόμενο να ενσωματωθεί στην εν λόγω οδηγία η υποχρέωση να λαμβάνεται υπόψη, κατά την εξέταση της αίτησης αναγνώρισης, η αποκτηθείσα πείρα μετά τη χορήγηση του διπλώματος και να εισαχθεί η έννοια της "νομοθετικά κατοχυρωμένης εκπαίδευσης". Η Επιτροπή ανέλαβε επίσης τη δέσμευση να εξετάσει τις ρυθμίσεις με τις οποίες θα μπορούσε να αναβαθμισθεί ο ρόλος της ομάδας συντονισμού που συνεστήθη με το άρθρο 9 παράγραφος 2 της οδηγίας 89/48/ΕΟΚ, προκειμένου να εξασφαλισθεί περισσότερο ομοιόμορφη εφαρμογή και ερμηνεία της οδηγίας.

(2) Η έννοια της νομοθετικά κατοχυρωμένης εκπαίδευσης, που προβλέπεται στην οδηγία 92/51/ΕΟΚ του Συμβουλίου, της 18ης Ιουνίου 1992, σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ(5) (οι δύο αυτές οδηγίες καλούνται στο εξής οδηγίες για το γενικό σύστημα) θα πρέπει να επεκταθεί στο αρχικό γενικό σύστημα και να βασισθεί στις ίδιες αρχές υπαγόμενη στους ίδιους κανόνες. Κάθε κράτος μέλος θα πρέπει να μπορεί να επιλέγει τον τρόπο καθορισμού των επαγγελμάτων που καλύπτονται από τη νομικά κατοχυρωμένη εκπαίδευση.

(3) Οι οδηγίες για το γενικό σύστημα επιτρέπουν στο κράτος μέλος υποδοχής να επιβάλει στον αιτούντα, υπό ορισμένους όρους, μέτρα αντιστάθμισης, ιδίως όταν η εκπαίδευση που έλαβε αφορά θεωρητικούς ή/και πρακτικούς τομείς ουσιωδώς διαφορετικούς από αυτούς που καλύπτει το απαιτούμενο δίπλωμα στο κράτος μέλος υποδοχής. Σύμφωνα με τα άρθρα 39 και 43 της συνθήκης, όπως αυτά ερμηνεύονται από το Δικαστήριο των Ευρωπαϊκών Κοινοτήτων(6), επαφίεται στο κράτος μέλος υποδοχής να κρίνει εάν η επαγγελματική πείρα είναι επαρκής προκειμένου να αποδειχθεί η απόκτηση των γνώσεων που λείπουν. Για λόγους σαφήνειας και ασφάλειας δικαίου όσον αφορά τους πολίτες που επιθυμούν να ασκήσουν το επάγγελμά τους σε άλλο κράτος μέλος, είναι σκόπιμο να ενταχθεί στις οδηγίες για το γενικό σύστημα η υποχρέωση του κράτους μέλους υποδοχής να εξετάζει εάν η επαγγελματική πείρα που αποκτήθηκε από τον αιτούντα μετά την απονομή του ή των τίτλων καλύπτει τους εν λόγω τομείς.

(4) Θα πρέπει να βελτιωθεί και να απλουστευθεί η διαδικασία συντονισμού που προβλέπεται από τις οδηγίες για το γενικό σύστημα, παρέχοντας στην ομάδα συντονισμού τη δυνατότητα να διατυπώνει και να δημοσιεύει γνώμες για θέματα που της υποβάλλει η Επιτροπή σχετικά με την πρακτική εφαρμογή του γενικού συστήματος.

(5) Στην ανακοίνωση προς το Ευρωπαϊκό Κοινοβούλιο και το Συμβούλιο για την πρωτοβουλία Slim, η Επιτροπή ανέλαβε τη δέσμευση να υποβάλει προτάσεις προκειμένου να απλουστευθεί η ενημέρωση των καταλόγων των διπλωμάτων που επιδέχονται αυτόματη αναγνώριση. Η οδηγία 93/16/ΕΟΚ του Συμβουλίου, της 5ης Απριλίου 1993, για τη διευκόλυνση της ελεύθερης κυκλοφορίας των ιατρών και της αμοιβαίας αναγνώρισης των διπλωμάτων, πιστοποιητικών και άλλων τίτλων τους(7) προβλέπει μια απλή διαδικασία στην περίπτωση των τίτλων γενικού ιατρού. Η πείρα κατέδειξε ότι η εν λόγω διαδικασία παρέχει επαρκή ασφάλεια δικαίου. Είναι σκόπιμο να επεκταθεί η εν λόγω διαδικασία στους τίτλους νοσηλευτού υπεύθυνου για γενικές φροντίδες, οδοντιάτρου, κτηνιάτρου, μαίας, φαρμακοποιού ή ιατρού που αποτελούν αντίστοιχα το αντικείμενο των οδηγιών του Συμβουλίου 77/452/ΕΟΚ(8), 77/453/ΕΟΚ(9), 78/686/ΕΟΚ(10), 78/687/ΕΟΚ(11), 78/1026/ΕΟΚ(12), 78/1027/ΕΟΚ(13), 80/154/ΕΟΚ(14), 80/155/ΕΟΚ(15), 85/432/ΕΟΚ(16), 85/433/ΕΟΚ(17) και 93/16/ΕΟΚ (στο εξής καλούμενες τομεακές οδηγίες).

(6) Σύμφωνα με τη νομολογία του Δικαστηρίου των Ευρωπαϊκών Κοινοτήτων τα κράτη μέλη δεν υποχρεούνται να αναγνωρίζουν τα διπλώματα, πιστοποιητικά και άλλους τίτλους που δεν πιστοποιούν εκπαίδευση πραγματοποιηθείσα σε ένα από τα κράτη μέλη της Κοινότητας(18). Ωστόσο, τα κράτη μέλη θα πρέπει να λαμβάνουν υπόψη τους την επαγγελματική πείρα που απέκτησε ο ενδιαφερόμενος σε άλλο κράτος μέλος(19). Υπ' αυτούς τους όρους, θα πρέπει να προβλεφθεί στις τομεακές οδηγίες ότι τόσο η αναγνώριση από ένα κράτος μέλος ενός διπλώματος, πιστοποιητικού ή άλλου τίτλου που πιστοποιεί εκπαίδευση νοσηλευτού υπεύθυνου για γενικές φροντίδες, οδοντιάτρου, κτηνιάτρου, μαίας, αρχιτέκτονα, φαρμακοποιού ή ιατρού και χορηγήθηκε σε τρίτη χώρα όσο και η επαγγελματική πείρα που απέκτησε ο ενδιαφερόμενος σε ένα κράτος μέλος, αποτελούν στοιχεία κοινοτικού χαρακτήρα που τα άλλα κράτη μέλη θα πρέπει να εξετάζουν.

(7) Θα πρέπει να καθοριστεί η προθεσμία εντός της οποίας τα κράτη μέλη οφείλουν να λαμβάνουν τις αποφάσεις σχετικά με τις αιτήσεις αναγνώρισης διπλωμάτων, πιστοποιητικών ή άλλων τίτλων νοσηλευτού υπεύθυνου για γενικές φροντίδες, οδοντιάτρου, κτηνιάτρου, μαίας, αρχιτέκτονα, φαρμακοποιού ή ιατρού που έχουν χορηγηθεί σε τρίτη χώρα.

(8) Ο αιτών πρέπει να έχει δικαίωμα προσφυγής βάσει του εσωτερικού δικαίου, εάν απορριφθεί η αίτησή του ή εάν δεν ληφθεί απόφαση εντός της καθορισθείσας προθεσμίας. Οι εν λόγω αποφάσεις που λαμβάνουν τα κράτη μέλη όσον αφορά την αναγνώριση διπλωμάτων, πιστοποιητικών ή άλλων τίτλων νοσηλευτού υπεύθυνου για γενικές φροντίδες, οδοντιάτρου, κτηνιάτρου, μαίας, αρχιτέκτονα, φαρμακοποιού ή ιατρού πρέπει να είναι αιτιολογημένες. Όταν ένα κράτος μέλος αποφασίζει να αναγνωρίσει δίπλωμα, πιστοποιητικό ή άλλους τίτλους, θα πρέπει να είναι ελεύθερο να διαλέξει εάν θα αιτιολογήσει την απόφασή του ή όχι.

(9) Θα πρέπει να προβλεφθούν, για λόγους ισότητας, μεταβατικά μέτρα για ορισμένους επαγγελματίες που ασκούν το επάγγελμα του οδοντιάτρου στην Ιταλία, οι οποίοι κατέχουν διπλώματα, πιστοποιητικά και άλλους τίτλους ιατρού χορηγούμενους στην Ιταλία, που όμως πιστοποιούν ιατρική εκπαίδευση η οποία άρχισε μετά το χρονικό όριο που θεσπίζεται στο άρθρο 19 της οδηγίας 78/686/ΕΟΚ.

(10) Το άρθρο 15 της οδηγίας 85/384/ΕΟΚ(20) προβλέπει παρέκκλιση κατά τη διάρκεια μεταβατικής περιόδου η οποία έχει λήξει. Η εν λόγω διάταξη θα πρέπει να απαλειφθεί.

(11) Στο άρθρο 24 της οδηγίας 85/384/ΕΟΚ θα πρέπει να γίνεται σαφής διάκριση μεταξύ των διατυπώσεων που απαιτούνται σε περίπτωση εγκατάστασης και αυτών που απαιτούνται σε περίπτωση παροχής υπηρεσιών, ώστε να διευκολυνθεί η ελεύθερη παροχή υπηρεσιών των αρχιτεκτόνων.

(12) Σύμφωνα με τη νομολογία του Δικαστηρίου των Ευρωπαϊκών Κοινοτήτων, θα πρέπει, για λόγους ισότητας, να εφαρμοσθούν στην Ιταλία μεταβατικά μέτρα υπέρ ορισμένων κατόχων διπλωμάτων, πιστοποιητικών και άλλων τίτλων φαρμακευτικής που πιστοποιούν εκπαίδευση η οποία δεν συμφωνεί απολύτως με την οδηγία 85/432/ΕΟΚ(21).

(13) Είναι σκόπιμο να διευρυνθεί η εμβέλεια της αμοιβαίας αναγνώρισης των διπλωμάτων, πιστοποιητικών και άλλων τίτλων φαρμακοποιού ώστε να διευκολυνθεί η πραγματική άσκηση του δικαιώματος εγκατάστασης μεταξύ της Ελλάδας και των άλλων κρατών μελών. Κατά συνέπεια, θα πρέπει να απαλειφθεί η παρέκκλιση που προβλέπεται στο άρθρο 3 της οδηγίας 85/433/ΕΟΚ.

(14) Στην έκθεση για την ειδική εκπαίδευση στη γενική ιατρική που προβλέπεται στο τίτλο IV της οδηγίας 93/16/ΕΟΚ, η Επιτροπή πρότεινε, όσον αφορά την εκπαίδευση μερικής απασχόλησης στη γενική ιατρική, να εναρμονιστούν οι ισχύουσες απαιτήσεις με αυτές που ισχύουν για τις άλλες ιατρικές ειδικότητες.

(15) Θα πρέπει να τροποποιηθούν οι οδηγίες για το γενικό σύστημα και οι τομεακές οδηγίες,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

ΤΜΗΜΑ Ι

ΤΡΟΠΟΠΟΙΗΣΕΙΣ ΤΩΝ ΟΔΗΓΙΩΝ ΓΙΑ ΤΟ ΓΕΝΙΚΟ ΣΥΣΤΗΜΑ

Άρθρο 1

Η οδηγία 89/48/ΕΟΚ τροποποιείται ως εξής:

1. Στο άρθρο 1, παρεμβάλλεται το ακόλουθο στοιχείο:

"δ)α) Ως νομοθετικά κατοχυρωμένη εκπαίδευση, νοείται κάθε εκπαίδευση η οποία:

- είναι άμεσα προσανατολισμένη στην άσκηση σαφώς καθορισμένου επαγγέλματος και

- περιλαμβάνει κύκλο μεταδευτεροβάθμιων σπουδών διάρκειας τουλάχιστον τριών ετών ή μερική παρακολούθηση των εν λόγω σπουδών με ισοδύναμη διάρκεια, σε πανεπιστήμιο ή ανώτατο εκπαιδευτικό ίδρυμα ή άλλο ίδρυμα του ιδίου επιπέδου, και ανάλογα με την περίπτωση, την επαγγελματική κατάρτιση, επαγγελματική πρακτική εξάσκηση ή επαγγελματική πρακτική εμπειρία που απαιτείται προς συμπλήρωση του κύκλου μεταδευτεροβάθμιων σπουδών· η διάρθρωση και το επίπεδο της επαγγελματικής κατάρτισης, επαγγελματικής πρακτικής εξάσκησης ή επαγγελματικής πρακτικής εμπειρίας καθορίζονται από τις νομοθετικές, κανονιστικές ή διοικητικές διατάξεις του οικείου κράτους μέλους, ή αποτελούν το αντικείμενο ελέγχου ή έγκρισης από την προς τούτο ορισμένη αρχή."

2. Στο άρθρο 3 στοιχείο β), μετά το πρώτο εδάφιο παρεμβάλλεται το ακόλουθο εδάφιο:

"'Ωστόσο, τα δύο έτη επαγγελματικής πείρας που αναφέρονται στο πρώτο εδάφιο δεν είναι υποχρεωτικά όταν ο τίτλος ή οι τίτλοι που κατέχει ο αιτών, και οι οποίοι αναφέρονται στο παρόν σημείο, πιστοποιούν νομοθετικά κατοχυρωμένη εκπαίδευση.'"

3. Στο άρθρο 4 παράγραφος 1 στοιχείο β), μετά το πρώτο εδάφιο παρεμβάλλεται το ακόλουθο εδάφιο:

"'Εάν το κράτος μέλος υποδοχής προτίθεται να απαιτήσει από τον αιτούντα να παρακολουθήσει πρακτική άσκηση προσαρμογής ή να υποβληθεί σε δοκιμασία επάρκειας, οφείλει να εξακριβώσει πρώτα εάν οι γνώσεις που απέκτησε ο αιτών από την επαγγελματική πείρα του είναι ικανές να καλύψουν, πλήρως ή εν μέρει, την ουσιώδη διαφορά που αναφέρεται στο πρώτο εδάφιο.'"

4. Στο άρθρο 6 προστίθενται οι εξής παράγραφοι:

"5. Όταν, για να αρχίσει ή να συνεχίσει κάποιος στο κράτος μέλος υποδοχής ένα νομοθετικώς κατοχυρωμένο επάγγελμα, απαιτούνται αποδεικτικά οικονομικής επάρκειας, το εν λόγω κράτος μέλος θεωρεί τα πιστοποιητικά, που εκδίδουν τράπεζες στο κράτος μέλος καταγωγής ή το κράτος μέλος προέλευσης του αλλοδαπού, ισοδύναμα με εκείνα που εκδίδονται στο έδαφός του.

6. Όταν η αρμόδια αρχή του κράτους μέλους υποδοχής απαιτεί από τους υπηκόους του, που επιθυμούν να αρχίσουν ή να συνεχίσουν την άσκηση ενός νομοθετικά κατοχυρωμένου επαγγέλματος, να αποδείξουν ότι έχουν ασφαλισθεί ώστε να καλύπτεται η αστική ευθύνη εκ του επαγγέλματός τους, το εν λόγω κράτος μέλος δέχεται τα πιστοποιητικά που εκδίδουν ασφαλιστικές επιχειρήσεις άλλου κράτους μέλους ως ισοδύναμα με εκείνα που εκδίδονται στο έδαφός του. Τα πιστοποιητικά αυτά βεβαιώνουν ότι ο ασφαλιστής τηρεί τις νομοθετικές και κανονιστικές διατάξεις που ισχύουν στο κράτος μέλος υποδοχής όσον αφορά τους όρους και την έκταση της κάλυψης. Μπορούν να προσαχθούν μόνον επί ένα τρίμηνο μετά την έκδοσή τους."

5. Στο άρθρο 9 παράγραφος 2, η πρώτη περίπτωση του δεύτερου εδαφίου αντικαθίσταται από το ακόλουθο κείμενο:

"- 'να διευκολύνει την εφαρμογή της παρούσας οδηγίας, ιδίως διατυπώνοντας και εκδίδοντας γνώμες για τα θέματα που της υποβάλλει η Επιτροπή.'"

Άρθρο 2

Η οδηγία 92/51/ΕΟΚ τροποποιείται ως εξής:

1. Στο άρθρο 4 παράγραφος 1 στοιχείο β), μετά το πρώτο εδάφιο παρεμβάλλεται το ακόλουθο εδάφιο:

"'Εάν το κράτος μέλος υποδοχής προτίθεται να απαιτήσει από τον αιτούντα να πραγματοποιήσει πρακτική άσκηση προσαρμογής ή να υποβληθεί σε δοκιμασία επάρκειας, οφείλει να εξακριβώσει πρώτα εάν οι γνώσεις που απέκτησε ο αιτών από την επαγγελματική πείρα του είναι ικανές να καλύψουν, πλήρως ή εν μέρει, την ουσιώδη διαφορά που αναφέρεται στο πρώτο εδάφιο.'"

2. Στο άρθρο 5, μετά το δεύτερο εδάφιο παρεμβάλλεται το ακόλουθο εδάφιο:

"'Εάν το κράτος μέλος υποδοχής προτίθεται να απαιτήσει από τον αιτούντα να πραγματοποιήσει πρακτική άσκηση προσαρμογής ή να υποβληθεί σε δοκιμασία επάρκειας, οφείλει να εξακριβώσει πρώτα εάν οι γνώσεις που απέκτησε ο αιτών από την επαγγελματική πείρα του είναι ικανές να καλύψουν, πλήρως ή εν μέρει, την ουσιώδη διαφορά μεταξύ του διπλώματος και του πιστοποιητικού.'"

3. Στο άρθρο 7 στοιχείο α), μετά το πρώτο εδάφιο παρεμβάλλεται το ακόλουθο εδάφιο:

"'Εάν το κράτος μέλος υποδοχής προτίθεται να απαιτήσει από τον αιτούντα να πραγματοποιήσει πρακτική άσκηση προσαρμογής ή να υποβληθεί σε δοκιμασία επάρκειας, οφείλει να εξακριβώσει πρώτα εάν οι γνώσεις που απέκτησε ο αιτών από την επαγγελματική πείρα του είναι ικανές να καλύψουν, πλήρως ή εν μέρει, την ουσιώδη διαφορά που αναφέρεται στο πρώτο εδάφιο.'"

4. Στο άρθρο 10 προστίθενται οι εξής παράγραφοι:

"5. Όταν, για να αρχίσει ή να συνεχίσει κάποιος στο κράτος μέλος υποδοχής ένα νομοθετικώς κατοχυρωμένο επάγγελμα, απαιτούνται αποδεικτικά οικονομικής επάρκειας, το εν λόγω κράτος μέλος θεωρεί τα πιστοποιητικά, που εκδίδουν τράπεζες στο κράτος μέλος καταγωγής ή το κράτος μέλος προέλευσης του αλλοδαπού, ισοδύναμα με εκείνα που εκδίδονται στο έδαφός του.

6. Όταν η αρμόδια αρχή του κράτους μέλους υποδοχής απαιτεί από τους υπηκόους του που επιθυμούν να αρχίσουν ή να συνεχίσουν την άσκηση ενός νομοθετικά κατοχυρωμένου επαγγέλματος, να αποδείξουν ότι έχουν ασφαλισθεί ώστε να καλύπτεται η αστική ευθύνη εκ του επαγγέλματός τους, το εν λόγω κράτος μέλος δέχεται τα πιστοποιητικά που εκδίδουν ασφαλιστικές επιχειρήσεις άλλου κράτους μέλους ως ισοδύναμα με εκείνα που εκδίδονται στο έδαφός του. Τα πιστοποιητικά αυτά βεβαιώνουν ότι ο ασφαλιστής τηρεί τις νομοθετικές και κανονιστικές διατάξεις που ισχύουν στο κράτος μέλος υποδοχής όσον αφορά τους όρους και την έκταση της κάλυψης. Μπορούν να προσαχθούν μόνον επί ένα τρίμηνο μετά την έκδοσή τους."

5. Στο άρθρο 13 παράγραφος 2, η πρώτη περίπτωση του δεύτερου εδαφίου αντικαθίσταται από το ακόλουθο κείμενο:

"- 'να διευκολύνει την εφαρμογή της παρούσας οδηγίας, ιδίως διατυπώνοντας και εκδίδοντας γνώμες για τα θέματα που της υποβάλλει η Επιτροπή.'"

6. Στο άρθρο 15 προστίθεται η ακόλουθη παράγραφος:

"8. 'Οι τροποποιήσεις των καταλόγων εκπαίδευσης και κατάρτισης που περιλαμβάνονται στα παραρτήματα Γ και Δ με την προαναφερόμενη διαδικασία εφαρμόζονται αμέσως κατά την ημερομηνία που ορίζει η Επιτροπή.'"

ΤΜΗΜΑ 2

ΤΡΟΠΟΠΟΙΗΣΕΙΣ ΤΩΝ ΤΟΜΕΑΚΩΝ ΟΔΗΓΙΩΝ

ΤΜΗΜΑ 2.1

Νοσηλευτές υπεύθυνοι για γενικές φροντίδες

Άρθρο 3

Η οδηγία 77/452/ΕΟΚ τροποποιείται ως εξής:

1. Στον τίτλο, ο όρος "νοσοκόμου υπεύθυνου για γενική περίθαλψη" αντικαθίσταται από τον όρο "νοσηλευτού υπεύθυνου για γενικές φροντίδες".

2. Στο άρθρο 2, οι λέξεις "που απαριθμούνται στο άρθρο 3", αντικαθίστανται από τις λέξεις "που απαριθμούνται στο παράρτημα".

3. Το άρθρο 3 διαγράφεται.

4. Οι παραπομπές στο άρθρο 3 νοούνται ως παραπομπές στο παράρτημα.

5. Οι αναφορές στον όρο του "νοσοκόμου υπεύθυνου για γενική περίθαλψη" νοούνται ως αναφορές στον όρο του "νοσηλευτού υπεύθυνου για γενικές φροντίδες".

6. Παρεμβάλλονται τα ακόλουθα άρθρα:

"Άρθρο 18α

Τα κράτη μέλη κοινοποιούν στην Επιτροπή τις νομοθετικές, κανονιστικές και διοικητικές διατάξεις που θεσπίζουν όσον αφορά την έκδοση διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία. Η Επιτροπή δημοσιεύει τη δέουσα ανακοίνωση στην Επίσημη Εφημερίδα των Ευρωπαϊκών Κοινοτήτων, παραθέτοντας τις ονομασίες που έχουν καθορίσει τα κράτη μέλη για τους τίτλους κατάρτισης και, εφόσον πρέπει, για τον αντίστοιχο επαγγελματικό τίτλο.

Άρθρο 18β

Κάθε κράτος μέλος αναγνωρίζει ως επαρκή απόδειξη - όσον αφορά τους υπηκόους κρατών μελών των οποίων τα διπλώματα, τα πιστοποιητικά και άλλοι τίτλοι στον τομέα που καλύπτεται από την παρούσα οδηγία δεν αντιστοιχούν στις ονομασίες που αναγράφονται στην παρούσα οδηγία για το συγκεκριμένο κράτος μέλος - τα διπλώματα, πιστοποιητικά και άλλους τίτλους που χορηγούνται από αυτά τα κράτη μέλη και συνοδεύονται από πιστοποιητικό που έχει εκδώσει η αρμόδια αρχή ή οργανισμός τους. Το πιστοποιητικό βεβαιώνει ότι τα εν λόγω διπλώματα, πιστοποιητικά και άλλοι τίτλοι χορηγήθηκαν μετά την περάτωση εκπαίδευσης και κατάρτισης σύμφωνης προς τις διατάξεις της παρούσας οδηγίας και θεωρούνται από το κράτος μέλος που τα χορήγησε ισοδύναμα προς εκείνα τα οποία απαριθμούνται στην παρούσα οδηγία.

Άρθρο 18γ

Τα κράτη μέλη εξετάζουν τα διπλώματα, τα πιστοποιητικά και τους άλλους τίτλους στον τομέα που καλύπτεται από την παρούσα οδηγία, που ο ενδιαφερόμενος απέκτησε εκτός Ευρωπαϊκής Ένωσης, εφόσον τα εν λόγω διπλώματα, τα πιστοποιητικά ή οι άλλοι τίτλοι έχουν αναγνωρισθεί σε άλλο κράτος μέλος, καθώς και την εκπαίδευση ή/και την επαγγελματική πείρα που απέκτησε ο ενδιαφερόμενος σε άλλο κράτος μέλος. Το κράτος μέλος πρέπει να εκδώσει την απόφασή του εντός τριών μηνών από την υποβολή του πλήρους φακέλου του ενδιαφερομένου.

Άρθρο 18δ

Οι αποφάσεις των κρατών μελών σχετικά με τις αιτήσεις αναγνώρισης διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία πρέπει να είναι δεόντως αιτιολογημένες όταν η αίτηση απορρίπτεται.

Οι αιτούντες πρέπει να έχουν δικαίωμα προσφυγής σε δικαστήριο βάσει του εσωτερικού δικαίου. Ο αιτών έχει δικαίωμα προσφυγής και σε περίπτωση παράλειψης έκδοσης απόφασης εντός της καθορισθείσας προθεσμίας."

7. Προστίθεται το παράρτημα που εμφαίνεται στο παράρτημα Ι της παρούσας οδηγίας.

Άρθρο 4

Η οδηγία 77/453/ΕΟΚ τροποποιείται ως εξής:

Στο άρθρο 1 παράγραφος 1, οι λέξεις "που προβλέπονται στο άρθρο 3 της οδηγίας 77/452/ΕΟΚ" αντικαθίστανται από τις λέξεις "που προσδιορίζονται στο παράρτημα της οδηγίας 77/452/ΕΟΚ".

ΤΜΗΜΑ 2.2

Οδοντίατροι

Άρθρο 5

Η οδηγία 78/686/ΕΟΚ τροποποιείται ως εξής:

1. Στο άρθρο 2, οι λέξεις "που απαριθμούνται στο άρθρο 3" αντικαθίστανται από τις λέξεις "που απαριθμούνται στο παράρτημα Α".

2. Το άρθρο 3 διαγράφεται.

3. Ο τίτλος του κεφαλαίου ΙΙΙ αντικαθίσταται από το ακόλουθο κείμενο:

"Διπλώματα, πιστοποιητικά και άλλοι τίτλοι του ειδικευμένου οδοντιατρικής ειδικότητας"

4. Το άρθρο 4 αντικαθίσταται από το ακόλουθο κείμενο:

"Άρθρο 4

Κάθε κράτος μέλος στο οποίο ισχύουν νομοθετικές, κανονιστικές και διοικητικές διατάξεις για το θέμα αυτό, αναγνωρίζει τα διπλώματα, πιστοποιητικά και άλλους τίτλους ειδικευμένου οδοντιάτρου στην ορθοδοντική και τη στοματική χειρουργική που χορηγούνται στους υπηκόους κρατών μελών από άλλα κράτη μέλη σύμφωνα με τα άρθρα 2 και 3 της οδηγίας 78/687/ΕΟΚ και που απαριθμούνται στο παράρτημα Β, προσδίδοντάς τους, στην επικράτειά του, την ίδια ισχύ με τα διπλώματα, πιστοποιητικά και τους άλλους τίτλους που χορηγεί το ίδιο."

5. Το άρθρο 5 διαγράφεται.

6. Το άρθρο 6 τροποποιείται ως εξής:

α) στην παράγραφο 2, προστίθεται το ακόλουθο εδάφιο:

"'Επίσης λαμβάνει υπόψη την ενδεχόμενη επαγγελματική πείρα, τη συμπληρωματική κατάρτιση και τη διαρκή οδοντιατρική εκπαίδευση του ενδιαφερομένου.'"

β) η παράγραφος 3 αντικαθίσταται από το ακόλουθο κείμενο:

"3. Οι αρμόδιες αρχές ή οργανισμοί του κράτους μέλους υποδοχής, αφού εκτιμήσουν το περιεχόμενο και τη διάρκεια της εκπαίδευσης του ενδιαφερομένου βάσει των υποβαλλόμενων διπλωμάτων, πιστοποιητικών και άλλων τίτλων και λάβουν υπόψη τους την ενδεχομένη επαγγελματική πείρα του, τη συμπληρωματική κατάρτιση και τη διαρκή οδοντιατρική εκπαίδευσή του, τον πληροφορούν για τη διάρκεια της απαιτουμένης συμπληρωματικής κατάρτισης καθώς και για τους τομείς που αυτή πρέπει να καλύψει."

γ) προστίθεται η ακόλουθη παράγραφος:

"4. Το κράτος μέλος πρέπει να εκδώσει απόφαση εντός τεσσάρων μηνών από την ημερομηνία υποβολής του πλήρους φακέλου του ενδιαφερομένου."

7. Στο άρθρο 19, τα υπάρχοντα δύο εδάφια γίνονται παράγραφος 1 και προστίθεται η ακόλουθη παράγραφος:

"2. Τα κράτη μέλη αναγνωρίζουν τα διπλώματα, τα πιστοποιητικά και τους άλλους τίτλους ιατρού που χορηγεί η Ιταλία στα άτομα που άρχισαν πανεπιστημιακές σπουδές ιατρικής μεταξύ 28ης Ιανουαρίου 1980 και 31ης Δεκεμβρίου 1984, εφόσον συνοδεύονται από βεβαίωση των ιταλικών αρμόδιων αρχών, η οποία πιστοποιεί ότι:

- τα εν λόγω άτομα υποβλήθηκαν με επιτυχία στην ειδική δοκιμασία επάρκειας που οργανώνεται από τις αρμόδιες ιταλικές αρχές ώστε να εξακριβωθεί ότι ο ενδιαφερόμενος κατέχει επίπεδο γνώσεων και ικανοτήτων αντίστοιχο με εκείνο των κατόχων του διπλώματος που αναφέρεται για την Ιταλία στο παράρτημα Α,

- τα εν λόγω άτομα έχουν όντως ασκήσει, στην Ιταλία, νόμιμα και με τη μορφή κύριας απασχόλησης, τις δραστηριότητες που αναφέρει το άρθρο 5 της οδηγίας 78/687/ΕΟΚ επί τρία συναπτά έτη τουλάχιστον κατά τη διάρκεια των τελευταίων πέντε ετών πριν από τη χορήγηση της βεβαίωσης και

- τα εν λόγω άτομα έχουν την άδεια να ασκούν ή όντως ασκούν νόμιμα ως κύρια απασχόληση τις δραστηριότητες του άρθρου 5 της οδηγίας 78/687/ΕΟΚ, υπό τους ίδιους όρους που ισχύουν για τους κατόχους του διπλώματος, πιστοποιητικού ή άλλου τίτλου που αναφέρει για την Ιταλία το παράρτημα Α της παρούσας οδηγίας.

Απαλλάσσονται της δοκιμασίας επάρκειας που αναφέρεται στο πρώτο εδάφιο τα άτομα που παρακολούθησαν με επιτυχία σπουδές τουλάχιστον τριών ετών, εφόσον οι αρμόδιες αρχές πιστοποιούν ότι οι εν λόγω σπουδές είναι ισότιμες της εκπαίδευσης που αναφέρει το άρθρο 1 της οδηγίας 78/687/ΕΟΚ."

8. Οι παραπομπές στα άρθρα 3 και 5 θεωρούνται ως παραπομπές, αντιστοίχως, στα παραρτήματα Α και Β.

9. Παρεμβάλλονται τα ακόλουθα άρθρα:

"Άρθρο 23α

Τα κράτη μέλη κοινοποιούν στην Επιτροπή τις νομοθετικές, κανονιστικές και διοικητικές διατάξεις που θεσπίζουν όσον αφορά την έκδοση διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία. Η Επιτροπή δημοσιεύει τη δέουσα ανακοίνωση στην Επίσημη Εφημερίδα των Ευρωπαϊκών Κοινοτήτων, παραθέτοντας τις ονομασίες που έχουν καθορίσει τα κράτη μέλη για τους τίτλους κατάρτισης και, εφόσον πρέπει, για τον αντίστοιχο επαγγελματικό τίτλο.

Άρθρο 23β

Κάθε κράτος μέλος αναγνωρίζει ως επαρκή απόδειξη - όσον αφορά τους υπηκόους κρατών μελών των οποίων τα διπλώματα, τα πιστοποιητικά και άλλοι τίτλοι στον τομέα που καλύπτεται από την παρούσα οδηγία δεν αντιστοιχούν στις ονομασίες που αναγράφονται στην παρούσα οδηγία για το συγκεκριμένο κράτος μέλος - τα διπλώματα, πιστοποιητικά και άλλους τίτλους που χορηγούνται από αυτά τα κράτη μέλη και συνοδεύονται από πιστοποιητικό που έχει εκδώσει η αρμόδια αρχή ή οργανισμός τους. Το πιστοποιητικό βεβαιώνει ότι τα εν λόγω διπλώματα, πιστοποιητικά και άλλοι τίτλοι χορηγήθηκαν μετά την περάτωση εκπαίδευσης και κατάρτισης σύμφωνης προς τις διατάξεις της παρούσας οδηγίας και θεωρούνται από το κράτος μέλος που τα χορήγησε ισοδύναμα προς εκείνα τα οποία απαριθμούνται στη παρούσα οδηγία.

Άρθρο 23γ

Τα κράτη μέλη εξετάζουν τα διπλώματα, τα πιστοποιητικά και τους άλλους τίτλους στον τομέα που καλύπτεται από την παρούσα οδηγία, που ο ενδιαφερόμενος απέκτησε εκτός Ευρωπαϊκής Ένωσης, εφόσον τα εν λόγω διπλώματα, τα πιστοποιητικά ή οι άλλοι τίτλοι έχουν αναγνωρισθεί σε άλλο κράτος μέλος, καθώς και την εκπαίδευση ή/και την επαγγελματική πείρα που απέκτησε ο ενδιαφερόμενος σε άλλο κράτος μέλος. Το κράτος μέλος πρέπει να εκδώσει την απόφασή του εντός τριών μηνών από την υποβολή του πλήρους φακέλου του ενδιαφερομένου.

Άρθρο 23δ

Οι αποφάσεις των κρατών μελών σχετικά με τις αιτήσεις αναγνώρισης διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία πρέπει να είναι δεόντως αιτιολογημένες όταν η αίτηση απορρίπτεται.

Οι αιτούντες πρέπει να έχουν δικαίωμα προσφυγής σε δικαστήριο βάσει του εσωτερικού δικαίου. Ο αιτών έχει δικαίωμα προσφυγής και σε περίπτωση παράλειψης έκδοσης απόφασης εντός της καθορισθείσας προθεσμίας."

10. Προστίθενται τα παραρτήματα Α και Β όπως εμφαίνονται στο παράρτημα ΙΙ της παρούσας οδηγίας.

Άρθρο 6

Στο άρθρο 1 παράγραφος 1 της οδηγίας 78/687/ΕΟΚ, οι λέξεις "στο άρθρο 3 της ίδιας οδηγίας" αντικαθίστανται από τις λέξεις "στο παράρτημα Α της ίδιας οδηγίας".

ΤΜΗΜΑ 2.3

Κτηνίατροι

Άρθρο 7

Η οδηγία 78/1026/ΕΟΚ τροποποιείται ως εξής:

1. Στο άρθρο 2, οι λέξεις "στο άρθρο 3" αντικαθίστανται από τις λέξεις "στο παράρτημα".

2. Το άρθρο 3 διαγράφεται.

3. Οι παραπομπές στο άρθρο 3 θεωρούνται ως παραπομπές στο παράρτημα.

4. Παρεμβάλλονται τα ακόλουθα άρθρα:

"Άρθρο 17α

Τα κράτη μέλη κοινοποιούν στην Επιτροπή τις νομοθετικές, κανονιστικές και διοικητικές διατάξεις που θεσπίζουν όσον αφορά την έκδοση διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία. Η Επιτροπή δημοσιεύει τη δέουσα ανακοίνωση στην Επίσημη Εφημερίδα των Ευρωπαϊκών Κοινοτήτων, παραθέτοντας τις ονομασίες που έχουν καθορίσει τα κράτη μέλη για τους τίτλους κατάρτισης και, εφόσον πρέπει, για τον αντίστοιχο επαγγελματικό τίτλο.

Άρθρο 17β

Κάθε κράτος μέλος αναγνωρίζει ως επαρκή απόδειξη - όσον αφορά τους υπηκόους κρατών μελών των οποίων τα διπλώματα, τα πιστοποιητικά και άλλοι τίτλοι στον τομέα που καλύπτεται από την παρούσα οδηγία δεν αντιστοιχούν στις ονομασίες που αναγράφονται στην παρούσα οδηγία για το συγκεκριμένο κράτος μέλος - τα διπλώματα, πιστοποιητικά και άλλους τίτλους που χορηγούνται από αυτά τα κράτη μέλη και συνοδεύονται από πιστοποιητικό που έχει εκδώσει η αρμόδια αρχή ή οργανισμός τους. Το πιστοποιητικό βεβαιώνει ότι τα εν λόγω διπλώματα, πιστοποιητικά και άλλοι τίτλοι χορηγήθηκαν μετά την περάτωση εκπαίδευσης και κατάρτισης σύμφωνης προς τις διατάξεις της παρούσας οδηγίας και θεωρούνται από το κράτος μέλος που τα χορήγησε ισοδύναμα προς εκείνα τα οποία απαριθμούνται στην παρούσα οδηγία.

Άρθρο 17γ

Τα κράτη μέλη εξετάζουν τα διπλώματα, τα πιστοποιητικά και τους άλλους τίτλους στον τομέα που καλύπτεται από την παρούσα οδηγία, που ο ενδιαφερόμενος απέκτησε εκτός Ευρωπαϊκής Ένωσης, εφόσον τα εν λόγω διπλώματα, τα πιστοποιητικά ή οι άλλοι τίτλοι έχουν αναγνωρισθεί σε άλλο κράτος μέλος, καθώς και την εκπαίδευση ή/και την επαγγελματική πείρα που απέκτησε ο ενδιαφερόμενος σε άλλο κράτος μέλος. Το κράτος μέλος πρέπει να εκδώσει την απόφασή του εντός τριών μηνών από την υποβολή του πλήρους φακέλου του ενδιαφερομένου.

Άρθρο 17δ

Οι αποφάσεις των κρατών μελών σχετικά με τις αιτήσεις αναγνώρισης διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία πρέπει να είναι δεόντως αιτιολογημένες όταν η αίτηση απορρίπτεται.

Οι αιτούντες πρέπει να έχουν δικαίωμα προσφυγής σε δικαστήριο βάσει του εσωτερικού δικαίου. Ο αιτών έχει δικαίωμα προσφυγής και σε περίπτωση παράλειψης έκδοσης απόφασης εντός της καθορισθείσας προθεσμίας."

5. Προστίθεται το παράρτημα που εμφαίνεται στο παράτημα ΙΙΙ της παρούσας οδηγίας.

Άρθρο 8

Στο άρθρο 1 παράγραφος 1 της οδηγίας 78/1027/ΕΟΚ, οι λέξεις "κατά την έννοια του άρθρου 3 της οδηγίας 78/1026/ΕΟΚ" αντικαθίστανται από τις λέξεις "που αναφέρεται στο παράρτημα της οδηγίας 78/1026/ΕΟΚ".

ΤΜΗΜΑ 2.4

Μαίες

Άρθρο 9

Η οδηγία 80/154/ΕΟΚ τροποποιείται ως εξής:

1. Στο άρθρο 2 παράγραφος 1, οι λέξεις "που απαριθμούνται στο άρθρο 3 κατωτέρω" αντικαθίστανται από τις λέξεις "που απαριθμούνται στο παράρτημα".

2. Στο άρθρο 2 παράγραφος 1, δεύτερη και τρίτη περίπτωση, οι λέξεις "που αναφέρεται στο άρθρο 3 της οδηγίας 77/452/ΕΟΚ" αντικαθίστανται από τις λέξεις "που αναφέρεται στο παράρτημα της οδηγίας 77/452/ΕΟΚ".

3. Το άρθρο 3 διαγράφεται.

4. Οι παραπομπές στο άρθρο 3 θεωρούνται ως παραπομπές στο παράρτημα.

5. Παρεμβάλλονται τα ακόλουθα άρθρα:

"Άρθρο 19α

Τα κράτη μέλη κοινοποιούν στην Επιτροπή τις νομοθετικές, κανονιστικές και διοικητικές διατάξεις που θεσπίζουν όσον αφορά την έκδοση διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία. Η Επιτροπή δημοσιεύει τη δέουσα ανακοίνωση στην Επίσημη Εφημερίδα των Ευρωπαϊκών Κοινοτήτων, παραθέτοντας τις ονομασίες που έχουν καθορίσει τα κράτη μέλη για τους τίτλους κατάρτισης και, εφόσον πρέπει, για τον αντίστοιχο επαγγελματικό τίτλο.

Άρθρο 19β

Κάθε κράτος μέλος αναγνωρίζει ως επαρκή απόδειξη - όσον αφορά τους υπηκόους κρατών μελών των οποίων τα διπλώματα, τα πιστοποιητικά και άλλοι τίτλοι στον τομέα που καλύπτεται από την παρούσα οδηγία δεν αντιστοιχούν στις ονομασίες που αναγράφονται στην παρούσα οδηγία για το συγκεκριμένο κράτος μέλος - τα διπλώματα, πιστοποιητικά και άλλους τίτλους που χορηγούνται από αυτά τα κράτη μέλη και συνοδεύονται από πιστοποιητικό που έχει εκδώσει η αρμόδια αρχή ή οργανισμός τους. Το πιστοποιητικό βεβαιώνει ότι τα εν λόγω διπλώματα, πιστοποιητικά και άλλοι τίτλοι χορηγήθηκαν μετά την περάτωση εκπαίδευσης και κατάρτισης σύμφωνης προς τις διατάξεις της παρούσας οδηγίας και θεωρούνται από το κράτος μέλος που τα χορήγησε ισοδύναμα προς εκείνα τα οποία απαριθμούνται στην παρούσα οδηγία.

Άρθρο 19γ

Τα κράτη μέλη εξετάζουν τα διπλώματα, τα πιστοποιητικά και τους άλλους τίτλους στον τομέα που καλύπτεται από την παρούσα οδηγία, που ο ενδιαφερόμενος απέκτησε εκτός Ευρωπαϊκής Ένωσης, εφόσον τα εν λόγω διπλώματα, τα πιστοποιητικά ή οι άλλοι τίτλοι έχουν αναγνωρισθεί σε άλλο κράτος μέλος, καθώς και την εκπαίδευση ή/και την επαγγελματική πείρα που απέκτησε ο ενδιαφερόμενος σε άλλο κράτος μέλος. Το κράτος μέλος πρέπει να εκδώσει την απόφασή του εντός τριών μηνών από την υποβολή του πλήρους φακέλου του ενδιαφερομένου.

Άρθρο 19δ

Οι αποφάσεις των κρατών μελών σχετικά με τις αιτήσεις αναγνώρισης διπλωμάτων, πιστοποιητικών και άλλων στον τομέα που καλύπτεται από την παρούσα οδηγία πρέπει να είναι δεόντως αιτιολογημένες όταν η αίτηση απορρίπτεται.

Οι αιτούντες πρέπει να έχουν δικαίωμα προσφυγής σε δικαστήριο βάσει του εσωτερικού δικαίου. Ο αιτών έχει δικαίωμα προσφυγής και σε περίπτωση παράλειψης έκδοσης απόφασης εντός της καθορισθείσας προθεσμίας."

6. Προστίθεται το παράρτημα που εμφαίνεται στο παράρτημα ΙV της παρούσας οδηγίας.

Άρθρο 10

Η οδηγία 80/155/ΕΟΚ τροποποιείται ως εξής:

1. Στο άρθρο 1 παράγραφος 1, οι λέξεις "που αναφέρεται στο άρθρο 3" αντικαθίστανται από τις λέξεις "που αναφέρεται στο παράρτημα".

2. Στο άρθρο 1 παράγραφος 2 δεύτερη περίπτωση, οι λέξεις "που αναφέρεται στο άρθρο 3 της οδηγίας 77/452/ΕΟΚ" αντικαθίστανται από τις λέξεις "που αναφέρεται στο παράρτημα της οδηγίας 77/452/ΕΟΚ".

ΤΜΗΜΑ 2.5

Αρχιτέκτονες

Άρθρο 11

Η οδηγία 85/384/ΕΟΚ τροποποιείται ως εξής:

1. Παρεμβάλλονται τα ακόλουθα άρθρα:

"Άρθρο 6

Τα κράτη μέλη εξετάζουν τα διπλώματα, τα πιστοποιητικά και τους άλλους τίτλους στον τομέα που καλύπτεται από την παρούσα οδηγία που ο ενδιαφερόμενος απέκτησε εκτός Ευρωπαϊκής Ένωσης, εφόσον τα εν λόγω διπλώματα, τα πιστοποιητικά ή οι άλλοι τίτλοι έχουν αναγνωρισθεί σε άλλο κράτος μέλος, καθώς και την εκπαίδευση ή/και την επαγγελματική πείρα που απέκτησε ο ενδιαφερόμενος σε άλλο κράτος μέλος. Το κράτος μέλος πρέπει να εκδώσει την απόφασή του εντός τριών μηνών από την υποβολή του πλήρους φακέλου του ενδιαφερομένου.

Άρθρο 6α

Οι αποφάσεις των κρατών μελών σχετικά με τις αιτήσεις αναγνώρισης διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία πρέπει να είναι δεόντως αιτιολογημένες όταν η αίτηση απορρίπτεται.

Οι αιτούντες πρέπει να έχουν δικαίωμα προσφυγής σε δικαστήριο βάσει το εσωτερικού δικαίου. Ο αιτών έχει δικαίωμα προσφυγής και σε περίπτωση παράλειψης έκδοσης απόφασης εντός της καθορισθείσας προθεσμίας."

2. Το άρθρο 15 διαγράφεται.

3. Στο άρθρο 24 παράγραφος 1, ο λέξεις "σύμφωνα με τα άρθρα 17 και 18" αντικαθίστανται από τις λέξεις "σύμφωνα με τα άρθρα 17 και 18 σε περίπτωση εγκατάστασης και σύμφωνα με το άρθρο 22 σε περίπτωση παροχής υπηρεσιών".

ΤΜΗΜΑ 2.6

Φαρμακοποιοί

Άρθρο 12

Στο άρθρο 2 της οδηγίας 85/432/ΕΟΚ, προστίθεται το ακόλουθο σημείο:

"6. Για μεταβατικό διάστημα και κατά παρέκκλιση από τα σημεία 3 και 5, η Ιταλία, της οποίας οι νομοθετικές, κανονιστικές και διοικητικές διατάξεις προέβλεπαν εκπαίδευση, η οποία μέχρι το τέλος της προβλεπόμενης από το άρθρο 5 της παρούσας οδηγίας προθεσμίας δεν τηρούσε πλήρως τους όρους εκπαίδευσης που αναφέρονται στο παρόν άρθρο, μπορεί να εξακολουθήσει να εφαρμόζει τις εν λόγω διατάξεις για τα άτομα που άρχισαν φαρμακευτική εκπαίδευση το αργότερο στις 31 Οκτωβρίου 1993.

Κάθε κράτος μέλος υποδοχής έχει το δικαίωμα να ζητά από τους κατόχους διπλωμάτων, πιστοποιητικών και άλλων τίτλων φαρμακοποιού που χορηγήθηκαν στην Ιταλία και πιστοποιούν εκπαίδευση που άρχισε πριν από την 1η Νοεμβρίου 1993, μια βεβαίωση συνοδευτική των διπλωμάτων, πιστοποιητικών και άλλων τίτλων τους, η οποία να πιστοποιεί ότι τα εν λόγω άτομα όντως άσκησαν νόμιμα, τουλάχιστον επί τρία συναπτά έτη κατά τη διάρκεια των τελευταίων πέντε ετών πριν από την έκδοση της βεβαίωσης, μια από τις δραστηριότητες που αναφέρονται στο άρθρο 1 παράγραφος 2, εφόσον η εν λόγω δραστηριότητα είναι νομοθετικά κατοχυρωμένη στην Ιταλία."

Άρθρο 13

Η οδηγία 85/433/ΕΟΚ τροποποιείται ως εξής:

1. Στο άρθρο 1, οι λέξεις "που απαριθμούνται στο άρθρο 4" αντικαθίστανται από τις λέξεις "που αναφέρονται στο παράρτημα".

2. Το άρθρο 3 διαγράφεται.

3. Το άρθρο 4 διαγράφεται.

4. Οι παραπομπές στο άρθρο 4 θεωρούνται ως παραπομπές στο παράρτημα.

5. Παρεμβάλλονται τα ακόλουθα άρθρα:

"Άρθρο 18α

Τα κράτη μέλη κοινοποιούν στην Επιτροπή τις νομοθετικές, κανονιστικές και διοικητικές διατάξεις που θεσπίζουν όσον αφορά την έκδοση διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία. Η Επιτροπή δημοσιεύει τη δέουσα ανακοίνωση στην Επίσημη Εφημερίδα των Ευρωπαϊκών Κοινοτήτων, παραθέτοντας τις ονομασίες που έχουν καθορίσει τα κράτη μέλη για τους τίτλους κατάρτισης και, εφόσον πρέπει, για τον αντίστοιχο επαγγελματικό τίτλο.

Άρθρο 18β

Κάθε κράτος μέλος αναγνωρίζει ως επαρκή απόδειξη - όσον αφορά τους υπηκόους κρατών μελών των οποίων τα διπλώματα, τα πιστοποιητικά και άλλοι τίτλοι στον τομέα που καλύπτεται από την παρούσα οδηγία δεν αντιστοιχούν στις ονομασίες που αναγράφονται στην παρούσα οδηγία για το συγκεκριμένο κράτος μέλος - τα διπλώματα, πιστοποιητικά και άλλους τίτλους που χορηγούνται από αυτά τα κράτη μέλη και συνοδεύονται από πιστοποιητικό που έχει εκδώσει η αρμόδια αρχή ή οργανισμός τους. Το πιστοποιητικό βεβαιώνει ότι τα εν λόγω διπλώματα, πιστοποιητικά και άλλοι τίτλοι χορηγήθηκαν μετά την περάτωση εκπαίδευσης και κατάρτισης σύμφωνης προς τις διατάξεις της παρούσας οδηγίας και θεωρούνται από το κράτος μέλος που τα χορήγησε ισοδύναμα προς εκείνα τα οποία απαριθμούνται στην παρούσα οδηγία.

Άρθρο 18γ

Τα κράτη μέλη εξετάζουν τα διπλώματα, τα πιστοποιητικά και τους άλλους τίτλους στον τομέα που καλύπτεται από την παρούσα οδηγία, που ο ενδιαφερόμενος απέκτησε εκτός Ευρωπαϊκής Ένωσης, εφόσον τα εν λόγω διπλώματα, τα πιστοποιητικά ή οι άλλοι τίτλοι έχουν αναγνωρισθεί σε άλλο κράτος μέλος, καθώς και την εκπαίδευση ή/και την επαγγελματική πείρα που απέκτησε ο ενδιαφερόμενος σε άλλο κράτος μέλος. Το κράτος μέλος πρέπει να εκδώσει την απόφασή του εντός τριών μηνών από την υποβολή του πλήρους φακέλου του ενδιαφερομένου.

Άρθρο 18δ

Οι αποφάσεις των κρατών μελών σχετικά με τις αιτήσεις αναγνώρισης διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία πρέπει να είναι δεόντως αιτιολογημένες όταν η αίτηση απορρίπτεται.

Οι αιτούντες πρέπει να έχουν δικαίωμα προσφυγής σε δικαστήριο βάσει του εσωτερικού δικαίου. Ο αιτών έχει δικαίωμα προσφυγής και σε περίπτωση παράλειψης έκδοσης απόφασης εντός της καθορισθείσας προθεσμίας."

6. Προστίθεται το παράρτημα που εμφαίνεται στο παράρτημα V της παρούσας οδηγίας.

ΤΜΗΜΑ 2.7

Ιατροί

Άρθρο 14

Η οδηγία 93/16/ΕΟΚ τροποποιείται ως εξής:

1. Στο άρθρο 2, οι λέξεις "που απαριθμούνται στο άρθρο 3" αντικαθίστανται από τις λέξεις "που απαριθμούνται στο παράρτημα Α".

2. Το άρθρο 3 διαγράφεται.

3. Ο τίτλος του κεφαλαίου ΙΙ αντικαθίσταται από το ακόλουθο κείμενο:

"Διπλώματα, πιστοποιητικά και άλλοι τίτλοι ιατρικής ειδικότητας"

4. Το άρθρο 4 αντικαθίσταται από το ακόλουθο κείμενο:

"Άρθρο 4

Κάθε κράτος μέλος στο οποίο ισχύουν νομοθετικές, κανονιστικές και διοικητικές διατάξεις για το θέμα αυτό, αναγνωρίζει τα διπλώματα, τα πιστοποιητικά και τους άλλους τίτλους ιατρικής ειδικότητας τα οποία χορηγούνται στους υπηκόους των κρατών μελών από τα άλλα κράτη μέλη σύμφωνα με τα άρθρα 24, 25, 26 και 29 και απαριθμούνται στα παραρτήματα Β και Γ, προσδίδοντάς τους στο έδαφός του την ίδια ισχύ με τα διπλώματα, τα πιστοποιητικά και τους άλλους τίτλους που χορηγεί το ίδιο."

5. Το άρθρο 5 αντικαθίσταται από το ακόλουθο κείμενο:

"Άρθρο 5

Τα διπλώματα, τα πιστοποιητικά και οι άλλοι τίτλοι που αναφέρονται στο άρθρο 4 είναι εκείνοι που χορηγούνται από τις αρμόδιες αρχές ή οργανισμούς που απαριθμούνται στο παράρτημα Β, αντιστοιχούν δε, ως προς τη συγκεκριμένη ειδίκευση, στις ονομασίες που αναφέρονται στο παράρτημα Γ για τα κράτη μέλη στα οποία υπάρχει η συγκεκριμένη ειδίκευση."

6. Ο τίτλος του κεφαλαίου ΙΙΙ και τα άρθρα 6 και 7 διαγράφονται.

7. Στο άρθρο 8:

α) στην παράγραφο 2, προστίθεται το ακόλουθο εδάφιο:

"Το κράτος μέλος λαμβάνει επίσης υπόψη την ενδεχόμενη επαγγελματική πείρα του, τη συμπληρωματική κατάρτιση και τη διαρκή ιατρική εκπαίδευσή του."

β) η παράγραφος 3 αντικαθίσταται από το ακόλουθο κείμενο:

"3. Οι αρμόδιες αρχές ή οργανισμοί του κράτους μέλους υποδοχής, αφού εξακριβώσουν το περιεχόμενο και τη διάρκεια της κατάρτισης του ενδιαφερομένου βάσει των υποβαλλόμενων διπλωμάτων, πιστοποιητικών και άλλων τίτλων, και αφού λάβουν υπόψη τους την ενδεχόμενη επαγγελματική πείρα του, τη συμπληρωματική κατάρτιση και τη διαρκή ιατρική εκπαίδευσή του, τον πληροφορούν για τη διάρκεια της απαιτούμενης συμπληρωματικής κατάρτισης, καθώς και για τους τομείς που αυτή πρέπει να καλύπτει."

γ) Προστίθεται η ακόλουθη παράγραφος:

"4. Το κράτος μέλος πρέπει να εκδώσει την απόφασή του εντός τεσσάρων μηνών από την ημερομηνία υποβολής του πλήρους φακέλου του ενδιαφερομένου."

8. Στο άρθρο 9 προστίθεται η ακόλουθη παράγραφος:

"2α. Τα κράτη μέλη αναγνωρίζουν διπλώματα, πιστοποιητικά και άλλους τίτλους ιατρικής ειδικότητας, που έχουν χορηγηθεί στην Ισπανία σε ιατρούς ειδικότητας, που έχουν χορηγηθεί στην Ισπανία σε ιατρούς που ολοκλήρωσαν ειδική κατάρτιση πριν από την 1η Ιανουαρίου 1995 η οποία δεν είναι σύμφωνη προς τις τυπικές απαιτήσεις κατάρτισης των άρθρων 24 έως 27, εφόσον συνοδεύονται από βεβαίωση εκδιδόμενης από τις αρμόδιες ισπανικές αρχές, όπου πιστοποιείται το γεγονός ότι ο ενδιαφερόμενος έχει περάσει επιτυχώς τη δοκιμασία ειδικής επαγγελματικής επάρκειας, η οποία οργανώνεται στο πλαίσιο των ειδικών ρυθμιστικών μέτρων που περιλαμβάνονται στο βασιλικό διάταγμα αριθ. 1497/99 με σκοπό να εξακριβώνεται ότι το επίπεδο γνώσεων και ικανοτήτων του ενδιαφερομένου είναι ανάλογο προς εκείνο των ιατρών που κατέχουν τίτλους ιατρικής ειδίκευσης οι οποίοι, για την Ισπανία, αναφέρονται στο άρθρο 5 παράγραφος 3 και στο άρθρο 7 παράγραφος 2."

9. Τα άρθρα 26 και 27 αντικαθίστανται από το ακόλουθο κείμενο:

"Άρθρο 26

Τα κράτη μέλη στα οποία ισχύουν νομοθετικές, κανονιστικές και διοικητικές διατάξεις για το θέμα αυτό, μεριμνούν ώστε η ελάχιστη διάρκεια των ειδικεύσεων να μην είναι μικρότερη από τη διάρκεια που ορίζεται στο παράρτημα Γ για κάθε ειδίκευση. Η εν λόγω ελάχιστη διάρκεια των ειδικεύσεων τροποποιείται σύμφωνα με τη διαδικασία που προβλέπεται από το άρθρο 44α παράγραφος 3."

10. Στο άρθρο 34 παράγραφος 1 δεύτερη περίπτωση, το ποσοστό "60 %" αντικαθίσταται από το ποσοστό "50 %".

11. Οι παραπομπές στα άρθρα 3, 6, 7 και 27 θεωρούνται ως παραπομπές στο παράρτημα Α, στο άρθρο 4, στο άρθρο 5 και στο άρθρο 26, αντιστοίχως.

12. Παρεμβάλλονται τα ακόλουθα άρθρα:

"Άρθρο 42α

Τα κράτη μέλη κοινοποιούν στην Επιτροπή τις νομοθετικές, κανονιστικές και διοικητικές διατάξεις που θεσπίζουν όσον αφορά την έκδοση διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία. Η Επιτροπή δημοσιεύει τη δέουσα ανακοίνωση στην Επίσημη Εφημερίδα των Ευρωπαϊκών Κοινοτήτων, παραθέτοντας τις ονομασίες που έχουν καθορίσει τα κράτη μέλη για τους τίτλους κατάρτισης και, εφόσον πρέπει, για τον αντίστοιχο επαγγελματικό τίτλο.

Άρθρο 42β

Κάθε κράτος μέλος αναγνωρίζει ως επαρκή απόδειξη - όσον αφορά τους υπηκόους κρατών μελών των οποίων τα διπλώματα, τα πιστοποιητικά και άλλοι τίτλοι στον τομέα που καλύπτεται από την παρούσα οδηγία, δεν αντιστοιχούν στις ονομασίες που αναγράφονται στην παρούσα οδηγία για το συγκεκριμένο κράτος μέλος - διπλώματα, πιστοποιητικά και άλλους τίτλους που χορηγούνται από αυτά τα κράτη μέλη και συνοδεύονται από πιστοποιητικό που έχει εκδώσει η αρμόδια αρχή ή οργανισμός τους. Το πιστοποιητικό βεβαιώνει ότι τα εν λόγω διπλώματα, πιστοποιητικά και άλλοι τίτλοι χορηγήθηκαν μετά την περάτωση εκπαίδευσης και κατάρτισης σύμφωνης προς τις διατάξεις της παρούσας οδηγίας και θεωρούνται από το κράτος μέλος που τα χορήγησε ισοδύναμα προς εκείνα τα οποία απαριθμούνται στην παρούσα οδηγία.

Άρθρο 42γ

Τα κράτη μέλη εξετάζουν τα διπλώματα, τα πιστοποιητικά και τους άλλους τίτλους στον τομέα που καλύπτεται από την παρούσα οδηγία, που ο ενδιαφερόμενος απέκτησε εκτός Ευρωπαϊκής Ένωσης, εφόσον τα εν λόγω διπλώματα, τα πιστοποιητικά ή οι άλλοι τίτλοι έχουν αναγνωρισθεί σε άλλο κράτος μέλος, καθώς και την εκπαίδευση ή/και την επαγγελματική πείρα που απέκτησε ο ενδιαφερόμενος σε άλλο κράτος μέλος. Το κράτος μέλος πρέπει να εκδώσει την απόφασή του εντός τριών μηνών από την υποβολή του πλήρους φακέλου του ενδιαφερομένου.

Άρθρο 42δ

Οι αποφάσεις των κρατών μελών σχετικά με τις αιτήσεις αναγνώρισης διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία πρέπει να είναι δεόντως αιτιολογημένες όταν η αίτηση απορρίπτεται.

Οι αιτούντες πρέπει να έχουν δικαίωμα προσφυγής σε δικαστήριο βάσει του εσωτερικού δικαίου. Ο αιτών έχει δικαίωμα προσφυγής και σε περίπτωση παράλειψης έκδοσης απόφασης εντός της καθορισθείσας προθεσμίας."

13. Το άρθρο 44α τροποποιείται ως εξής:

α) στην παράγραφο 1, οι λέξεις "τις διαδικασίες" αντικαθίστανται από τις λέξεις "τη διαδικασία"·

β) η παράγραφος 2 διαγράφεται.

14. Προστίθενται τα παραρτήματα Α, Β και Γ, όπως εμφαίνονται στο παράρτημα VI της παρούσας οδηγίας.

ΤΜΗΜΑ 3

Τελικές διατάξεις

Άρθρο 15

Το αργότερο ...(22), η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση σχετικά με την πρόοδο της εφαρμογής του άρθρου 1 σημεία 1 και 3 στα κράτη μέλη.

Η Επιτροπή, μετά τις απαιτούμενες ακροάσεις, υποβάλλει τα συμπεράσματά της όσον αφορά ενδεχόμενες τροποποιήσεις της ρύθμισης που περιλαμβάνεται στο άρθρο 1 σημεία 1 και 2. Εφόσον απαιτείται, η Επιτροπή υποβάλλει επίσης προτάσεις για τη βελτίωση της ισχύουσας ρύθμισης.

Άρθρο 16

1. Τα κράτη μέλη θεσπίζουν τις απαραίτητες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο πριν από ...(23). Ενημερώνουν αμέσως την Επιτροπή.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής εκδίδονται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 17

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 18

Η παρούσα οδηγία απευθύνεται στα κράτη μέλη.

...

Για το Ευρωπαϊκό Κοινοβούλιο

Η Πρόεδρος

...

Για το Συμβούλιο

Ο Πρόεδρος

...

(1) EE C 28 της 26.1.1998, σ. 1.

(2) EE C 235 της 27.7.1998, σ. 53.

(3) Γνώμη του Ευρωπαϊκού Κοινοβουλίου της 2ας Ιουλίου 1998 (EE C 226 της 20.7.1998, σ. 26). Κοινή θέση του Συμβουλίου της 20.3.2000 και απόφαση του Ευρωπαϊκού Κοινοβουλίου της ... (δεν έχει ακόμα δημοσιευθεί στην Επίσημη Εφημερίδα).

(4) EE L 19 της 24.1.1989, σ. 16.

(5) EE L 209 της 24.7.1992, σ. 25· οδηγία όπως τροποποιήθηκε τελευταία από την οδηγία 97/38/ΕΚ της Επιτροπής (EE L 184 της 12.7.1997, σ. 31).

(6) Υπόθεση C-340/89 (Βλασσοπούλου) Συλλογή ΔΕΚ 1991, σ. Ι-2357.

(7) EE L 165 της 7.7.1993, σ. 1· οδηγία όπως τροποποιήθηκε τελευταία από την οδηγία 1999/46/ΕΚ (EE L 139 της 2.6.1999, σ. 25).

(8) EE L 176 της 15.7.1977, σ. 1· οδηγία όπως τροποποιήθηκε τελευταία από την πράξη προσχώρησης του 1994.

(9) EE L 176 της 15.7.1977, σ. 8· οδηγία όπως τροποποιήθηκε τελευταία από την οδηγία 89/595/ΕΟΚ (EE L 341 της 23.11.1989, σ. 30).

(10) EE L 233 της 24.8.1978, σ. 1· οδηγία όπως τροποποιήθηκε τελευταία από την πράξη προσχώρησης του 1994.

(11) EE L 233 της 24.8.1978, σ. 10· οδηγία όπως τροποποιήθηκε τελευταία από την πράξη προσχώρησης του 1994.

(12) EE L 362 της 23.12.1978, σ. 1· οδηγία όπως τροποποιήθηκε τελευταία από την πράξη προσχώρησης του 1994.

(13) EE L 362 της 23.12.1978, σ. 7· οδηγία όπως τροποποιήθηκε από την οδηγία 89/594/ΕΟΚ (EE L 341 της 23.11.1989, σ. 19).

(14) EE L 33 της 11.2.1980, σ. 1· οδηγία όπως τροποποιήθηκε τελευταία από την πράξη προσχώρησης του 1994.

(15) EE L 33 της 11.2.1980, σ. 8· οδηγία όπως τροποποιήθηκε τελευταία από την οδηγία 89/594/ΕΟΚ.

(16) EE L 253 της 24.9.1985, σ. 34.

(17) EE L 253 της 24.9.1985, σ. 37· οδηγία όπως τροποποιήθηκε τελευταία από την πράξη προσχώρησης του 1994.

(18) Υπόθεση C-154/93 (Tawil Albertin) Συλλογή ΔΕΚ 1994, σ. Ι-451.

(19) Υπόθεση C-319/92 (Haim) Συλλογή ΔΕΚ 1994, σ. Ι-425.

(20) EE L 223 της 21.8.1985, σ. 15· οδηγία όπως τροποποιήθηκε τελευταία από την πράξη προσχώρησης του 1994.

(21) Υπόθεση C- 307/94 (Επιτροπή/Ιταλία) Συλλογή ΔΕΚ 1996, σ. Ι-1011.

(22) Επτά έτη μετά την ημερομηνία έναρξης ισχύος της παρούσας οδηγίας.

(23) 24 μήνες από την ημερομηνία έναρξης ισχύος της παρούσας οδηγίας.

ΠΑΡΑΡΤΗΜΑ Ι

"ΠΑΡΑΡΤΗΜΑ

Διπλώματα, πιστοποιητικά και άλλοι τίτλοι νοσηλευτού (γενικές φροντίδες)

>ΘΕΣΗ ΠΙΝΑΚΑ>"

ΠΑΡΑΡΤΗΜΑ ΙΙ

"ΠΑΡΑΡΤΗΜΑ Α

Διπλώματα, πιστοποιητικά και άλλοι τίτλοι οδοντιατρικής

>ΘΕΣΗ ΠΙΝΑΚΑ>

ΠΑΡΑΡΤΗΜΑ Β

Διπλώματα, πιστοποιητικά και άλλοι τίτλοι οδοντιατρικής ειδικότητας

1. ΟΡΘΟΔΟΝΤΙΚΗ

>ΘΕΣΗ ΠΙΝΑΚΑ>

2. ΣΤΟΜΑΤΙΚΗ ΧΕΙΡΟΥΡΓΙΚΗ

>ΘΕΣΗ ΠΙΝΑΚΑ>"

ΠΑΡΑΡΤΗΜΑ III

"ΠΑΡΑΡΤΗΜΑ

Διπλώματα, πιστοποιητικά και άλλοι τίτλοι κτηνιατρικής

>ΘΕΣΗ ΠΙΝΑΚΑ>"

ΠΑΡΑΡΤΗΜΑ IV

"ΠΑΡΑΡΤΗΜΑ

Διπλώματα, πιστοποιητικά και άλλοι τίτλοι μαίας

>ΘΕΣΗ ΠΙΝΑΚΑ>"

ΠΑΡΑΡΤΗΜΑ V

"ΠΑΡΑΡΤΗΜΑ

Διπλώματα, πιστοποιητικά και άλλοι τίτλοι φαρμακευτικής

>ΘΕΣΗ ΠΙΝΑΚΑ>"

ΠΑΡΑΡΤΗΜΑ VI

"ΠΑΡΑΡΤΗΜΑ A

Διπλώματα, πιστοποιητικά και άλλοι τίτλοι ιατρικής

>ΘΕΣΗ ΠΙΝΑΚΑ>

ΠΑΡΑΡΤΗΜΑ B

Διπλώματα, πιστοποιητικά και άλλοι τίτλοι ιατρικής ειδικότητας

>ΘΕΣΗ ΠΙΝΑΚΑ>

ΠΑΡΑΡΤΗΜΑ Γ

Τίτλοι εκπαίδευσης σε ιατρική ειδικότητα

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>"

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 3 Δεκεμβρίου 1997, η Επιτροπή υπέβαλε πρόταση οδηγίας του Ευρωπαϊκού Κοινοβουλίου και του Συμβουλίου που τροποποιεί τις οδηγίες 89/48/ΕΟΚ(1) και 92/51/ΕΟΚ(2) σχετικά με ένα γενικό σύστημα αναγνώρισης των επαγγελματικών προσόντων και συμπληρώνει τις οδηγίες 77/452/ΕΟΚ, 77/453/ΕΟΚ, 78/686/ΕΟΚ, 78/687/ΕΟΚ, 78/1026/ΕΟΚ, 78/1027/ΕΟΚ, 80/154/ΕΟΚ, 80/155/ΕΟΚ, 85/384/ΕΟΚ, 85/432/ΕΟΚ, 85/433/ΕΟΚ και 93/16/ΕΟΚ που αφορούν το επάγγελμα του νοσοκόμου υπεύθυνου για γενική περίθαλψη, του οδοντιάτρου, του κτηνιάτρου, της μαίας, του αρχιτέκτονα, του φαρμακοποιού και του ιατρού.

Η πρόταση βασίζεται στο άρθρο 40 και στο άρθρο 47 παράγραφος 1, στην πρώτη και τρίτη φράση του άρθρου 47 παράγραφος 2 και στο άρθρο 55.

2. Το Ευρωπαϊκό Κοινοβούλιο διατύπωσε τη γνώμη του, από την πρώτη ανάγνωση, κατά τη σύνοδό του στις 1 και 2 Ιουλίου 1998.

Η Οικονομική και Κοινωνική Επιτροπή διατύπωσε τη γνώμη της στις 27 Μαΐου 1998.

Η Επιτροπή αποφάσισε να μην υποβάλει τροποποιημένη πρόταση.

3. Στις 20 Μαρτίου 2000, το Συμβούλιο καθόρισε την κοινή του θέση για την πρόταση, σύμφωνα με το άρθρο 251 της συνθήκης.

II. ΣΤΟΧΟΙ

Η προτεινόμενη οδηγία ενσωματώνει στο γενικό σύστημα τη νομική απαίτηση να λαμβάνεται υπόψη, κατά την εξέταση αίτησης αναγνώρισης, η εμπειρία που έχει αποκτηθεί μετά από την απονομή του διπλώματος. Εισάγει την έννοια της νομοθετικά κατοχυρωμένης εκπαίδευσης και κατάρτισης που περιλαμβάνεται στη δεύτερη οδηγία για το γενικό σύστημα και αποσκοπεί στην επίτευξη ομοιογενέστερης εφαρμογής και ερμηνείας των δύο οδηγιών για το γενικό σύστημα στα κράτη μέλη.

Όσον αφορά τις τομεακές οδηγίες, η εν λόγω οδηγία θα διευκολύνει (μεταξύ άλλων) την αποτελεσματική ενημέρωση των τεχνικών διατάξεων που αφορούν τις ονομασίες των διπλωμάτων που επιδέχονται αυτόματης αναγνώρισης στα κράτη μέλη. Θα συμβάλει επίσης ώστε να εξασφαλιστεί ασφάλεια δικαίου όσον αφορά την εξέταση της εκπαίδευσης και της κατάρτισης που έχουν λάβει κοινοτικοί υπήκοοι σε τρίτες χώρες.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

1. Γενική παρατήρηση

Η κοινή θέση του Συμβουλίου ακολουθεί τους στόχους των προτάσεων της Επιτροπής, όπως αναφέρεται ανωτέρω στο μέρος ΙΙ. Το Συμβούλιο, εντούτοις, εισήγαγε ορισμένες τεχνικής φύσεως τροποποιήσεις στην πρόταση, ειδικότερα με σκοπό να ενισχυθεί η ελεύθερη κυκλοφορία των προσώπων.

Το Συμβούλιο καθόρισε την κοινή θέση ομόφωνα.

Το Συμβούλιο δεν μπόρεσε να δεχθεί τις τροπολογίες του Ευρωπαϊκού Κοινοβουλίου από την πρώτη ανάγνωση. Σημειωτέον, ότι ούτε η Επιτροπή δέχθηκε αυτές τις τροπολογίες.

2. Ειδικές παρατηρήσεις

Οι τροποποιήσεις που έγιναν στην πρόταση της Επιτροπής μπορούν να συνοψισθούν ως εξής:

i) Πιο συγκεκριμένη περιγραφή του "κύκλου σπουδών" στο πλαίσιο του ορισμού της "νομοθετικά κατοχυρωμένης εκπαίδευσης και κατάρτισης" (άρθρο 1 παράγραφος 1 δεύτερη περίπτωση)

Για λόγους συνέπειας προς την πρώτη οδηγία για το γενικό σύστημα, ο όρος "κύκλος σπουδών" που χρησιμοποιείται στην πρόταση της Επιτροπής αντικαταστάθηκε με τον ορισμό του άρθρου 1 στοιχείο α) δεύτερη περίπτωση της πρώτης οδηγίας για το γενικό σύστημα. Ειδικότερα, έγινε σαφές ότι η διάρκεια των σπουδών πρέπει να είναι τουλάχιστον τριετής.

ii) Αμοιβαία αναγνώριση των αποδεικτικών οικονομικής επάρκειας και της ασφαλιστικής κάλυψης (άρθρο 1 παράγραφος 4 και άρθρο 2 παράγραφος 4)

Οι διατάξεις αυτές επεκτείνουν στις δύο οδηγίες για το γενικό σύστημα τις διατάξεις ορισμένων οδηγιών περί "μεταβατικών μέτρων", όσον αφορά την αμοιβαία αναγνώριση των αποδεικτικών οικονομικής επάρκειας και ασφαλιστικής κάλυψης των οικονομικών συνεπειών της επαγγελματικής ευθύνης.

iii) Ουσιώδης διαφορά που καλύπτεται από την επαγγελματική πείρα, και στο επίπεδο του πιστοποιητικού (άρθρο 2 παράγραφοι 2 και 3)

Η διάταξη που περιλαμβανόταν στο άρθρο 2 παράγραφος 1 σχετικά με το δίπλωμα, επεκτάθηκε ώστε να καλύπτει την αναγνώριση σε επίπεδο πιστοποιητικού. Επομένως, οι γνώσεις που απέκτησε ο αιτών κατά την επαγγελματική του εμπειρία μπορούν να καλύψουν την ουσιώδη διαφορά μεταξύ του πιστοποιητικού του και του διπλώματος που απαιτεί το κράτος μέλος υποδοχής.

iv) Άμεσες συνέπειες των τροποποιήσεων για τα παραρτήματα Γ και Δ (άρθρο 2 παράγραφος 6)

Προκειμένου να αποφευχθούν χρονοβόρες διαδικασίες εφαρμογής στα κράτη μέλη, το άρθρο 2 παράγραφος 6 προβλέπει την άμεση εφαρμογή οιωνδήποτε τροποποιήσεων επιφέρει η Επιτροπή στα παραρτήματα Γ και Δ της δεύτερης οδηγίας για το γενικό σύστημα.

v) Ενσωμάτωση των άρθρων 3 έως 6 της πρότασης της Επιτροπής στις τομεακές οδηγίες (άρθρο 3 παράγραφος 4, άρθρο 5 παράγραφος 9, άρθρο 7 παράγραφος 4, άρθρο 9 παράγραφος 5, άρθρο 11 παράγραφος 1, άρθρο 13 παράγραφος 5 και άρθρο 14 παράγραφος 12)

Για λόγους νομικής ασφάλειας, το περιεχόμενο των άρθρων 3 έως 6 της πρότασης της Επιτροπής ενσωματώθηκε σε όλες τις τομεακές οδηγίες. Η αλλαγή αυτή είναι καθαρά τεχνικής φύσεως.

vi) Εξέταση των διπλωμάτων τρίτων χωρών (πρώην άρθρο 5 της πρότασης της Επιτροπής, το οποίο ενσωματώθηκε στο άρθρο 3 παράγραφος 4, στο άρθρο 5 παράγραφος 9, στο άρθρο 7 παράγραφος 4, στο άρθρο 9 παράγραφος 5, στο άρθρο 11 παράγραφος 1, στο άρθρο 13 παράγραφος 5 και στο άρθρο 14 παράγραφος 12)

Για την καλύτερη προστασία του κατόχου διπλώματος τρίτης χώρας, το Συμβούλιο αποφάσισε να αντικαταστήσει τις λέξεις "Τα κράτη μέλη λαμβάνουν υπόψη τους τα διπλώματα" με τις λέξεις "Τα κράτη μέλη εξετάζουν τα διπλώματα ...". Αυτό συνεπάγεται πιο ενεργό στάση του κράτους μέλους υποδοχής. Επιπλέον, η προθεσμία για την εξέταση αυτή μειώθηκε από τέσσερις σε τρεις μήνες.

vii) Μη υποχρέωση αιτιολόγησης της θετικής απόφασης για την αναγνώριση διπλώματος (τελευταία φράση της αιτιολογικής σκέψης 8, σε συνδυασμό με το άρθρο 3 παράγραφος 4, το άρθρο 5 παράγραφος 9, το άρθρο 7 παράγραφος 4, το άρθρο 9 παράγραφος 5, το άρθρο 11 παράγραφος 1, το άρθρο 13 παράγραφος 5 και το άρθρο 14 παράγραφος 12) (πρώην άρθρο 6 της πρότασης της Επιτροπής)

Προκειμένου να είναι ταχύτερη η διαδικασία αναγνώρισης, τα κράτη μέλη δεν υποχρεούνται να αιτιολογήσουν θετικές αποφάσεις για την αναγνώριση διπλωμάτων.

viii) Υπαγωγή ορισμένων ισπανών ειδικευμένων ιατρών ("Mestos") στο πεδίο της οδηγίας 93/16/ΕΟΚ (άρθρο 14 παράγραφος 8)

Η διάταξη αυτή αποσκοπεί στο να ληφθεί υπόψη η ιδιαίτερη κατάσταση ορισμένων ισπανών ειδικευμένων ιατρών που δεν κατέχουν μεν επίσημα διπλώματα, αλλά έχουν λάβει άτυπη μορφή κατάρτισης η οποία είναι ανάλογη σε ποσότητα και ποιότητα με εκείνη που απέκτησαν όσοι ακολούθησαν το επίσημο σύστημα.

ix) Ρήτρα αναθεώρησης (άρθρο 15)

Το Συμβούλιο περιέλαβε μια ρήτρα αναθεώρησης σχετικά με το άρθρο 1 παράγραφοι 1 και 2, που ενσωματώνει την έννοια της "νομοθετικά κατοχυρωμένης εκπαίδευσης και κατάρτισης" στην πρώτη οδηγία για το γενικό σύστημα.

IV. ΤΡΟΠΟΛΟΓΙΕΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

Το Συμβούλιο έχει τη γνώμη ότι οι τροπολογίες αριθ. 1, 4, 6, 7, 8, 9 και 11, με στόχο την υποχρέωση των κρατών μελών να ενημερώνουν την Επιτροπή σχετικά με την πρόθεσή τους να επιβάλουν αντισταθμιστικά μέτρα για κάθε σχετικό επαγγελματικό τομέα, δεν συνάδουν με την πρωτοβουλία Slim, δεδομένου ότι καθιστούν πιο χρονοβόρους τις διαδικασίες αναγνώρισης και, επομένως, θα απέβαιναν εις βάρος των ενδιαφερομένων. Οι τροπολογίες αυτές, επίσης, δεν συμβιβάζονται με το γενικό σύστημα το οποίο προβλέπει κατά περίπτωση εξέταση των αιτήσεων για αναγνώριση.

Οι τροπολογίες αριθ. 5 και 10, οι οποίες αποσκοπούν να προσδώσουν ευρεία δημοσιότητα στις συζητήσεις της ομάδας συντονιστών, δεν ευθυγραμμίζονται με την πρωτοβουλία Slim. Τω όντι, η δημοσιότητα που προβλέπουν αυτές οι τροπολογίες θα επιμηκύνουν τις εργασίες της Επιτροπής και θα έθεταν σε κίνδυνο την ποιότητα των συζητήσεων, οι οποίες είναι κατά κύριο λόγο τεχνικής φύσεως. Εν πάση περιπτώσει, το τελικό αποτέλεσμα των εργασιών της ομάδας δημοσιεύεται στον κώδικα συμπεριφοράς.

Η τροπολογία αριθ. 12, που θα μπορούσε να επιμηκύνει την προτεινόμενη από την Επιτροπή διαδικασία ενημέρωσης των καταλόγων διπλωμάτων, καθυστερώντας την εφαρμογή της, δεν τηρεί τις αρχές της πρωτοβουλίας Slim και ενδέχεται να δημιουργήσει νομική αβεβαιότητα.

Οι τροπολογίες αριθ. 3 και 13 αφορούν τη θέσπιση της αυτόματης αναγνώρισης της κατάρτισης που έχει αποκτηθεί σε τρίτη χώρα, όταν η κατάρτιση αυτή έχει ήδη αναγνωρισθεί από το πρώτο κράτος μέλος υποδοχής. Το Συμβούλιο θεώρησε σκοπιμότερο να αναβληθεί η εξέταση αυτού του θέματος μέχρις ότου δημοσιευθεί η έκθεση της Επιτροπής, που προβλέπεται εντός του 2000, με θέμα το γενικό σύστημα αναγνώρισης των επαγγελματικών προσόντων. Το ίδιο ισχύει για τις τροπολογίες αριθ. 15 έως 21, στον τομέα της γενικής ιατρικής.

Οι τροπολογίες αριθ. 2 και 14 αφορούν την οδηγία "αρχιτέκτονες". Η εισηγήτρια διευκρίνισε ότι, μέσω της τροπολογίας αριθ. 14, θα καλύπτονται από την οδηγία όλοι οι ιρλανδοί αρχιτέκτονες, πράγμα που δεν συμβαίνει σήμερα. Δεδομένου ότι το θέμα αυτό βρίσκεται υπό μελέτη στην Επιτροπή, το Συμβούλιο προτίμησε να περιμένει την ολοκλήρωση των εργασιών της Επιτροπής.

V. ΣΥΜΠΕΡΑΣΜΑ

Το Συμβούλιο κρίνει ότι όλες οι τροποποιήσεις που έγιναν στην πρόταση της Επιτροπής συμφωνούν με τους στόχους της προτεινόμενης οδηγίας, και ειδικότερα με το στόχο της απλούστευσης που επιδιώκει η πρωτοβουλία Slim, καθώς και με τη διευκόλυνση της ελεύθερης κυκλοφορίας.

(1) Στο εξής καλείται "πρώτη οδηγία για το γενικό σύστημα".

(2) Στο εξής καλείται "δεύτερη οδηγία για το γενικό σύστημα".